સિંહાચલમ મંદિર- હોળીનાં તહેવારની સતયુગમાં ભક્ત પ્રહલાદ સાથે જોડાયેલી વાર્તા સૌ કોઇ જાણે છે. હિરણ્યાકશિયપનાં દીકરા પ્રહલાદને વિષ્ણુ ભક્ત હોવાને કારણે પિતા તરફથી મળતી યાતનાઓમાં પણ સુખ મળતુ હતું. હોળીનાં દિવસે તેને ફઇ હોલિકાના ખોળામાં બેસાડીને જ્યારે સળગાવવામાં આવ્યો તો હોલિકા પોતે બળી ગઇ પણ ભક્ત પ્રહલાદ બચી ગયો. તે પ્રહલાદને હિરણ્યાકશ્યપથી બચાવવા જ ભગવાન વિષ્ણુએ નૃસિંહ અવતાર લીધો હતો. આમ તો ભારતમાં ભગવાન નૃસિંહનાં ઘણાં મંદીર છે પણ વિશાખાપટ્ટનમમાં સિંહાચલમ મંદિરને જ ભગવાન નૃસિંહનું ઘર માનવામાં આવે છે.